Foto: Getty Images «Toronto Reptors» basketbol klubi a’zosi Demar Derozan Milliy basketbol assotsiatsiyasining muntazam chempionati doirasida «Miluoki Baks» jamoasiga qarshi kechgan o‘yinda 52 ochko to‘plab, klubning sermahsullik bo‘yicha yangi rekordini o‘rnatdi. Bu haqda TASS xabar bermoqda. Uchrashuv «Toronto»ning overtaymda 131:127 hisobidagi g‘alabasi bilan yakunlandi. Eslatib o‘tamiz, Demar Derozan Kaliforniya shtatining Kompton shahrida 1989 yilning 7 avgust kuni tavallud topgan. Hujumkor himoyachi va yengil forvard pozitsiyasida o‘ynaydi. 2009 yilgi MBA draftida umumiy 9-raqam ostida birinchi raundda tanlangan.